ANEXA nr. 2  la H.C.L. nr. 24/25.02.2025
 
REGULAMENT DE  ORGANIZARE ŞI FUNCŢIONARE

A STRUCTURII COMUNITARE CONSULTATIVE
 
Cap. I :  DISPOZIŢII GENERALE
 Art. 1. 
Structura comunitară consultativă se înființează şi funcționează fără personalitate juridică, în subordinea consiliului local,  fiind o formă de sprijin în activitatea de asistenţă socială.

 Art. 2. 
Mandatul membrilor structurii comunitare consultative este de 2 ani şi poate fi reînnoit o singură dată, prin hotărâre a consiliului local. 
 Art. 3.
(1)Încetarea înainte de termen a mandatului membrilor structurii poate avea loc:

· în cazul decesului membrului;
· prin renunțare unilaterală în scris la calitatea de membru;
· la propunerea preşedintelui sau a două treimi din numărul total de membri, în cazul în care se constată abateri repetate de la prezentul regulament ori pentru atitudini, comportamente sau manifestări ce aduc grave prejudicii Consiliului, membrilor acestuia sau autorității în cadrul cărei funcționează;
· în situația în care membrul a fost condamnat la o pedeapsă privativă de libertate, printr-o sentință penală rămasă definitivă.

(2) Încetarea înainte de termen a mandatului de membru în structura comunitară  consultativă  precum şi desemnarea noilor membri se dispune prin hotărâre a consiliului local. 
 Art. 4. 
Principiile care stau la baza funcţionării structurii ca formă de sprijin în activitatea de asistență socială sunt următoarele:

·   Respectarea interesului superior al copilului;

·   Recunoaşterea valorii fiecărei persoane;
·   Responsabilizarea părinţilor cu privire la exercitarea drepturilor şi îndeplinirea obligaţiilor părinteşti;
·   Asigurarea egalităţii de şanse şi nediscriminarea;

·   Abordarea comprehensivă, globală şi integrată;

·   Cooperarea şi parteneriatul.

 Art. 5 Structura comunitară  consultativă ca formă de sprijin în activitatea de asistenţă socială este obligată să respecte, să promoveze şi să garanteze drepturile copilului stabilite prin Constituţie şi lege.
Cap. II :  OBIECTUL ACTIVITĂŢII
 Art. 6. 
Scopul structurii comunitare  consultative  ca formă de sprijin în activitatea de asistenţă socială este de a sprijini activitatea de asistenţa socială, prin promovarea interesului superior al copilului, identificarea nevoilor comunităţii şi soluţionarea la nivel local a problemelor sociale care privesc copiii..  

În îndeplinirea mandatului, activitatea comisiei urmăreşte în principal:
·    promovarea şi respectarea drepturilor copilului;
·    prevenirea separării copilului de părinţi şi sprijinirea familiei pentru a  îşi asuma responsabilităţile de supraveghere, îngrijire şi educare a copiilor;
·    prevenirea abandonului şcolar, a delicvenţei juvenile, a consumului de droguri;
·    promovarea unui stil de viaţă sănătos.
 Art. 7. 
Funcţiile structurii comunitare  consultative  ca formă de sprijin în activitatea de asistenţă socială, sunt:

1.      consultativă

2.      de colaborare 

3.      de intervenţie primară

 Art.8.
(1) Structura comunitară consultativă îndeplineşte următoarele atribuţii principale:

a) sprijină activitatea de elaborare, implementare şi monitorizare a planurilor de servicii pentru copiii expuşi riscului de separare de familie;

b) analizează şi propune acordarea de beneficii sociale excepţionale pentru familiile care se ocupă de creşterea şi îngrijirea copiilor aflaţi în situaţie de risc de separare ca urmare a situaţiei economice precare cu care familia se confruntă;

c) avizează planurile anuale de dezvoltare a serviciilor de prevenire;

d) sprijină şi facilitează organizarea de grupuri de suport pentru părinţi ai căror copii se află în una sau mai multe din situaţiile de risc prevăzute la art. 6;

e) sprijină constituirea unor organisme de reprezentare a copiilor şi tinerilor la nivel de comunitate;

f) sprijină organizarea de grupuri de lucru, mese rotunde pe tema prevenirii separării copilului de familie la care să participe reprezentanţi ai serviciului public de asistenţă socială, ai unităţilor de învăţământ, medici de familie, alţi profesionişti relevanţi, care să faciliteze schimbul de bune practici, precum şi identificarea de soluţii pentru copiii aflaţi în situaţie de risc de separare de familie;

g) sprijină realizarea de campanii de informare pe teme relevante pentru prevenirea separării copilului de familie;

h) întocmeşte un raport anual de activitate, pe care îl înaintează consiliului local, cu privire la situaţia copiilor din unitatea administrativ-teritorială.

(2) Structura comunitară consultativă îndeplineşte şi alte atribuţii stabilite de lege sau prin hotărâre a consiliului local.
 
Cap. III:  STRUCTURA CONSILIULUI
 Art. 9. 
(1) Componenţa structurii comunitare consultative este stabilită prin hotărâre a consiliului local şi este constituită din conducătorul serviciului public de asistenţă socială, un reprezentant al unei unităţi de învăţământ, un medic de familie, un poliţist de proximitate sau din poliţia locală, un preot sau un reprezentant al unui cult religios recunoscut, un consilier local şi, acolo unde există, un reprezentant al unei organizaţii neguvernamentale acreditate ca furnizor de servicii sociale care desfăşoară activităţi în domeniul protecţiei şi promovării drepturilor copilului.
(2) Preşedintele structurii comunitare consultative este conducătorul serviciului public de asistenţă socială.
(3)  Pentru a îndeplini rolul şi scopul pentru care a fost creat Consiliul, membrii acestuia pot beneficia de programe de formare în domeniul asistenţei sociale şi protecţiei copilului.

 Art. 10.
Atribuţiile preşedintelui structurii comunitare  consultative :

-          moderează întâlnirile structurii consultative;

-          stabileşte agenda întâlnirilor, în funcţie de propunerile membrilor comisiei;

-          invită reprezentanţi ai societăţii civile sau ai altor instituţii publice sau private, în funcţie de problemele aflate pe agenda întâlnirii;
-          coordonează activităţile comunitare propuse de membrii comisiei;
-          asigură promovarea activităţii consiliului în comunitate;
-          reprezintă consiliului în relaţia cu instituţiile şi organizaţiile locale, judeţene sau centrale, implicate în protecţia drepturilor copilului;
- 
analizează activitatea fiecărui membru şi formulează către consiliul local propuneri de înlocuire atunci când constată lipsa de implicare a unora dintre membri ori neîndeplinirea obligațiilor prevăzute de prezentul regulament.
 Art 11.
Secretariatul structurii este asigurat de inspectorul de specialitate din cadrul serviciului public de asistenţă socială, membru în consiliu. 
 Art. 12. 
Atribuţiile secretarului :
-          convoacă membrii consiliului la şedințele de lucru;
-          asigură legătura cu membrii consiliului ;
-          redactează procesele verbale ale întâlnirilor;
-          redactează rapoarte, informări privind activităţile desfăşurate ; 
-          asigură multiplicarea şi distribuirea materialelor;
- 
 ține evidența prezenței membrilor consiliului la şedințele ordinare sau extraordinare la care aceştia participă ;
-
primeşte, înregistrează şi arhivează orice document în legătură cu activitatea Consiliului.

Art. 13. 
(1) Structura comunitară consultativă se întruneşte în şedinţă ordinară, trimestrial, la convocarea conducătorului serviciului public de asistenţă socială în calitate de preşedinte, precum şi în şedinţă extraordinară, ori de câte ori este necesar, la cererea conducătorului serviciului public de asistenţă socială, a primarului sau a oricăruia dintre membri.
(2)  La şedinţele structurii comunitare consultative pot participa, fără drept de vot, reprezentanţi ai direcţiei generale de asistenţă socială şi protecţia copilului, primarul localității, consilierii locali, profesionişti care prin activitatea lor intră în contact cu copiii, precum şi alte persoane invitate de membrii structurii comunitare consultative.
(1) Art. 13. 
(2) Preşedintele şi membrii structurii comunitare consultative, constituită conform prevederilor art. 114 alin. (2) din Legea nr. 272/2004, republicată, cu modificările şi completările ulterioare, au dreptul la o indemnizaţie de şedinţă echivalentă cu 1% din indemnizaţia primarului, astfel cum prevede art. 13 alin. (2) din Legea nr. 156/2023.
(3) Indemnizaţia se suportă din bugetul local, în limita creditelor bugetare aprobate cu această destinaţie şi cu încadrarea în limita maximă a cheltuielilor de personal, stabilită prin lege.
Art. 14.
În exercitarea atribuțiilor prevăzute la art. 8, membrii structurii au dreptul: 
- să sesizeze cazurile de copii aflaţi în situații de dificultate, vulnerabilitate ori risc de separare de familie, despre care au luat la cunoştință în activitatea zilnică, în cadrul entităților în care activează ;
-  să facă parte din echipele multidisciplinare de intervenţie ;
-  să facă propuneri pentru organizarea de activităţi educative şi de promovare a unui stil de viată sănătos şi pentru campanii de informare în acest sens, în funcţie de problematica identificată în rândul copiilor ;
- să identifice resursele locale adecvate pentru a răspunde nevoilor de ordin material, educativ, spiritual sau de altă natură ale copiilor aflați în situație de risc ;
-   să informeze, la nivelul entității în care îşi desfăşoară activitatea curentă, asupra activităţii consiliului, asupra modalităţilor de sesizare a cazurilor şi asupra altor aspecte care au legătură cu activitatea consiliului;
- să participe la cursuri de formare în domeniul asistenței sociale şi protecției copilului;
 Art. 15.
Membrii structurii au în principal următoarele obligații:

· de a păstra confidențialitatea asupra tuturor datelor şi informațiilor cu caracter personal despre care iau cunoştință în desfăşurarea activității;

· de a participa la şedințele ordinare sau extraordinare ale Consiliului atunci când sunt convocați;

· de a trata cu cu respect şi bunăvoință persoanele cu care interacționează în desfăşurarea activităților consiliului;
· de se informa şi de a-şi îmbunătăți permanent cunoştințele în domeniul asistenței sociale, în special în domeniul protecției şi promovării drepturilor copilului.

 Cap. IV: RAPORTURILE CONSILIULUI 
 Art. 16. 
În relația cu autorităţile administraţiei publice locale:
·  structura comunitară este independentă cu rol consultativ, iar activitatea sa nu se subordonează administrativ sau ierarhic autorităţii care a creeat-o;
·  structura comunitară  consultativă sprijină Direcţia de Asistenţă Socială în realizarea activităţilor specifice în domeniul protecției şi promovării drepturilor copilului, fără a se putea substitui serviciului public de asistență socială;
· structura comunitară  consultativă propune soluţii pentru îmbunătățirea situației copiilor aflaţi în situaţie vulnerabilitate ori de risc de separare de familie;
· structura consultativă informează consiliul local printr-un raport anual de activitate asupra cazurilor identificate de copii aflați în situație de risc din unitatea administrativ-teritorială; 
· structura comunitară  consultativă  nu se substituie autorităţilor locale, având doar relaţii de colaborare cu acestea.
 
Art. 17. 
În relația cu comunitatea locală:
· cetăţenii din comunitate pot fi invitaţi de către consiliu să participe la întâlnirile acestuia, în cadrul şedințelor în care se dezbat probleme de interes general pentru comunitatea locală. În situația în care se analizează şi se dezbat cazuri concrete, individuale sau familiale, pot fi invitați la desfăşurarea şedinței doar persoanele vizate singure, sau împreună cu alți membri din familia acestora;
·  structura comunitară  consultativă nu stabileşte măsuri cu caracter obligatoriu ci poate doar să recomande cetăţenilor asumarea unor obligaţii, îndeplinirea unor activități, adoptarea unor anumite conduite în raport cu minorii pe care îi iau în îngrijire precum şi îndrumări în gestionarea relațiilor dintre copii şi persoanele din familie; 
·  membrii structurii comunitare  consultative sunt obligaţi să respecte toate drepturile cetăţenilor cu care vin în contact în aceasta calitate, fără discriminare, şi să se abțină de la orice acțiuni, manifestări sau comportamente ce pot prejudicia imaginea Consiliului, a membrilor acestuia sau a autorității locale care l-a creat;
Art. 18.
Membrii structurii comunitare  consultative:
·  acţionează ca o echipă;
·  sunt în relaţii de colaborare; 
·  au dreptul să-şi exprime liber opiniile şi punctele de vedere în cadrul şedințelor de lucru şi să voteze după propria lor convingere orice chestiune supusă la vot; 
· în cadrul şedințelor de lucru au dreptul la un singur vot asupra fiecărei chestiuni pusă în dezbatere. 
 
Cap. V: ORGANIZAREA
 
Art. 19. 
Locul de desfăşurare al întâlnirilor structurii comunitare  consultative este sala de şedinţe din cadrul primăriei oraşului. La propunerea preşedintelui, şedințele se pot desfăşura şi în altă locație (unități de învățământ, Direcția de Asistență Socială, în comunitate, etc.), dacă acest fapt asigură o mai bună organizare a desfăşurării lucrărilor. 
 Art. 20. 
(1) Sedințele ordinare se desfăşoară trimestrial, la convocarea preşedintelui făcută prin orice mijloc de comunicare: telefonic, în scris, prin e-mail sau mesaje scrise.  
(2) La solicitarea motivată a preşedintelui sau a oricăruia dintre membri, structura comunitară  consultativă se poate întâlni şi în şedințe extraordinare în situații urgente ce nu suportă amânare. 
(3) Sedințele ordinare se desfăşoară în prezența majorităților membrilor iar deciziile se iau cu majoritatea celor prezenți.
(4) Dat fiind caracterul excepțional şi urgent al acestora, în imposibilitatea asigurării cvorumului necesar, desfăşurarea şedințelor extraordinare de lucru poate avea loc şi fără întrunirea majorității membrilor structurii comunitare  consultative. În această situație, se consideră atins cvorumul necesar dacă la şedința extraordinară au participat cel puțin trei membri. 
 Art. 21.
În cazul în care un membru se află în imposibilitate obiectivă de a participa la şedințele ordinare sau extraordinare, acesta va anunța secretariatul structurii comunitare  consultative. Ulterior, secretariatul va asigura informarea acestuia privind tematica întâlnirii la care nu a participat, sinteza chestiunilor dezbătute şi măsurile intreprinse.
 Art. 22.
Structurii comunitară  consultativă poate invita la întâlniri, reprezentanţi ai societăţii civile sau ai altor instituţii publice sau private, oameni de afaceri locali, reprezentanți ai minorităților sau ai unor organizații nonguvernamentale cu activitate în domeniul protecției copilului, precum şi alte categorii de persoane în funcţie de problemele aflate pe agenda întâlnirii. 
Cap. VI :  DISPOZIŢII FINALE 

Art. 23
Cadrul legal de funcţionare al structurii comunitare  consultative:
·  Legea nr. 272/2004-Republicată privind protecţia şi promovarea drepturilor copilului (art. 113 şi art. 114);
· Legea nr. 156/2023 privind organizarea activității de prevenire a separării copilului de familie (art.12 şi art. 13);
Art.  24. 
În timpul şedințelor de lucru ale structurii comunitare  consultative, divergenţele de opinii/ punctele de vedere contradictorii se exprimă ca atare de autorii acestora, se pun în discuție şi se dezbat de către cei prezenți doar in timpul întâlnirilor de lucru; concluziile şi deciziile structurii comunitare  consultative, odată adoptate prin votul majorităţii, sunt însuşite de fiecare membru în parte. 
Art. 25. 
Prezentul regulament poate fi modificat, la propunerea membrilor sau în cazul unor modificări legislative.                                                          

                 
6

